Bosna i Hercegovina

Federacija Bosne i Hercegovine

Kanton Središnja Bosna/

Srednjobosanski kanton

Općina Kiseljak

Općinski Načelnik

Broj: 01-04-802/24

Kiseljak, 19.02.2024. godine

 Temeljem članka 15. Zakona o načelima lokalne samouprave u Federaciji BiH (''Službene novine FBiH'', br. 49/06 i 51/09 ), članka 39. Statuta Općine Kiseljak (''Službeni glasnik Općine Kiseljak'' br. 03/09 i 03/12), Načelnik općine Kiseljak raspisuje:

J A V N I     N A T J E Č A J

za dodjelu stipendija studentima

za tekuću akademsku godinu 2023./2024.

1. U akademskoj 2023./2024. godini dodijelit će se stipendije za studente i to:

1. **grupa**

Stipendije za studente **studija matematike** svih godina preddiplomskog sveučilišnog studija

1. **grupa**

Stipendije za studente **ostalih zanimanja** svih godina preddiplomskog sveučilišnog studija po temelju obiteljskog standarda i otežanih uvjeta života.

1. **grupa**

Stipendije za studente **medicine** svih godina preddiplomskog sveučilišnog studija uz poseban ugovorni odnos sa Općinom Kiseljak (ukoliko bude zainteresiranih).

**Kandidati za ovu vrstu stipendije trebaju iskazati interes u pismenoj formi, dostaviti svoje kontakt podatke, druge podatke o studiranju i obiteljskom standardu. Nakon zatvaranja natječaja organizirat će se sastanak sa zainteresiranim i utvrditi uvjeti dodjele stipendija.**

**Studenti III. grupe mogu predati i prijavu za stipendiju II. grupe.**

Visina mjesečne stipendije koja se isplaćuje deset mjeseci iznosi:

- 200,00 (dvijestotine) KM za studente I. grupe

- 100,00 (stotinu) KM za studente II. grupe

1. Pravo na dodjelu stipendije ima redoviti student koji ispunjava sljedeće uvjete:

-          da je državljanin BiH,

- da je student na sveučilištu ili univerzitetu u Bosni i Hercegovini ili R Hrvatskoj

-          da ima prebivalište na području općine Kiseljak,

- da je student preddiplomskog ili diplomskog sveučilišnog studija,

-          da je student sveučilišnog studija na kojem se obrazuje za deficitarno zanimanje,

3. Kandidat podnosi Zahtjev sa kontakt podacima i prilaže obveznu dokumentaciju:

-        Uvjerenje o prebivalištu, ne starije od tri mjeseca

-          Presliku osobne iskaznice (zatamniti JMB)

-          Potvrdu javnog visokog učilišta iz koje je vidljivo kako je kandidat prvi put upisao

 studijsku godinu kao redovit student u tekućoj akademskoj godini 2023./2024.

 godini.

-          Izjavu da ne ostvaruju neku drugu stipendiju, studentsku potporu ili kredit

- Izjavu kandidata o svim članovima zajedničkog kućanstva (kućna lista)

- Presliku tekućeg računa ili presliku ugovora s bankom

 - Uvjerenje o visini plaće za uposlene članove obitelji.

**Napomena**: Preslike dokumenata nije potrebno ovjeravati.

4. Prijavi na Javni natječaj može se priložiti sljedeća neobvezna dokumentacija radi dobivanja

dodatnih bodova:

* Smrtni list za jednog/oba roditelja (preslika),
* Dokument nadležnog tijela za ocjenu postotka kandidatova tjelesnog oštećenja ili postotka tjelesnog oštećenja kandidatovih roditelja (preslika),
* Dokument kojim kandidat dokazuje da je iz jednoroditeljske obitelji (preslika),
* Rodni list kandidatove djece, kandidatova brata ili sestre (preslika) i dokument kojim kandidat dokazuje da su njegov brat/sestra u sustavu redovitog obrazovanja (preslika potvrde odgojno-obrazovne ustanove),
* Uvjerenje Službe za zapošljavanje za članove domaćinstva koji se vode na evidenciji nezaposlenih osoba, a stariji su od 15 godina, ne starije od tri mjeseca,
* Dokaz o prosjeku ocjena kandidata (preslika indeksa ili Uvjerenje visokog učilišta)
* Uvjerenje porezne uprave o visini dohotka za prethodnu ili prethodne godine.

5. Prijavu s dokazima poslati na adresu: Općina Kiseljak, Povjerenstvo za dodjelu stipendija studentima za školsku 2023./2024. godinu, Bana Josipa Jelačića 41, 71250 Kiseljak, s naznakom: **"Ne otvarati"**, ili predati osobno u Pisarnicu Općine Kiseljak.

**Natječaj ostaje otvoren 15 dana od dana objave na internet stranici Općine Kiseljak** www.opcina-kiseljak.org

Nepotpune prijave neće se razmatrati.

Prijave sa dokazima o ispunjavanju uvjeta za dodjelu stipendija neće se vraćati podnositeljima.

6. Lista kandidata koji ostvare pravo na stipendiju objavit će se na oglasnoj ploči Općine Kiseljak i na internet stranici općine www.opcina-kiseljak.org.

Svaki kandidat može na listu podnijeti pisani prigovor Načelniku u roku osam dana od dana objave liste na oglasnoj ploči Općine, odnosno na internet stranici Općine, i to putem pošte na adresu: Općina Kiseljak, Bana Josipa Jelačića 41, 71250 Kiseljak

7. Načelnik općine Kiseljak će posebnim Rješenjem imenovati Povjerenstvo za dodjelu stipendija koje će izvršiti pregled pristiglih prijava.

Odluku o dodjeli stipendija donosi Načelnik općine Kiseljak.

Sa odabranim kandidatima Načelnik općine Kiseljak će sklopiti Ugovor o stipendiranju studenta.

Dostaviti: NAČELNIK OPĆINE

 KISELJAK

* Web stranica Općine Kiseljak Mladen Mišurić-Ramljak, dipl. ing.
* Načelnik
* a/a